Slovenský rozhlas

Slovenský rozhlas (SRo) je organizačná zložka Slovenskej televízie a rozhlasu, ktorá poskytuje službu verejnosti v oblasti rozhlasového vysielania. V rokoch 1991 – 2010 bol Slovenský rozhlas samostatnou inštitúciou zriadenou osobitným zákonom.

 Okruhy 
V súčasnosti Slovenský rozhlas vysiela na 9 okruhoch.

Stanice dostupné prostredníctvom analógového pozemského vysielania:
 Rádio Slovensko
 Rádio Regina
 Rádio Devín
 Rádio_FM
 Rádio Patria
 Radio Slovakia International
Len digitálne vysielané stanice:
 Rádio Litera
 Rádio Junior

Všetky stanice je možné počúvať prostredníctvom satelitu (Astra 3B), internetu, digitálneho pozemského vysielania a sú dostupné aj v 1. multiplexe televízneho vysielania v štandarde DVB-T.

Súčasťou Slovenského rozhlasu aj po zlúčení do RTVS je Symfonický orchester Slovenského rozhlasu ako najstaršie profesionálne hudobné teleso na Slovensku, Detský spevácky zbor Slovenského rozhlasu a Detská rozhlasová a dramatická družina.

 Míľniky v dejinách SRo 
 1923– 1945 
 7. jún 1923: V Prahe založili súkromnú rozhlasovú spoločnosť Radiojournal. Spoločnosť následne získala licenciu na tvorbu rozhlasových relácií v Česko-Slovensku.
 20. – 22. december 1925: Košickí poštoví technici uskutočnili prvé pokusné rozhlasové vysielanie na Slovensku.
 3. august 1926: Radiožurnál začal s pravidelným vysielaním z Bratislavy.
 7. február 1927: Bratislavské relácie súčasťou celoštátneho programu; vzniká externá redakcia vysielania pre poľnohospodárov ako prvá odborná redakcia rozhlasu na Slovensku vôbec.
 17. apríl 1927: Začalo sa s pravidelným vysielaním z Košíc http://www.historickarevue.com/?id=kaleidoskop_8 http://sk.radiotv.cz/radio-clanky/radio-vseobecne/histalria-a-plaany-regina-kolaice/  História a plány: Regina Košice http://www.tvcentrum.sk/clanky/4387/regina-dnes-vysiela-80-rokov-z-kosic/ Regina dnes vysiela 80 rokov z Košíc.
 11. február 1929: Bratislava vysiela v pracovných dňoch Miestne správy. Vznik regionálneho vysielania.
 24. máj 1936: Začal pracovať Banskobystrický Vysielač T. G. Masaryka.
 12. november 1938: Po obsadení Košíc sa začalo s vysielaním z Prešova.
 14. marec 1939: Vyhlásený Slovenský štát; rozhlas na Slovensku pôsobí samostatne 
 august 1944: Bratislavský rozhlas sa z bezpečnostných dôvodov presťahoval do školy na Zochovej ulici.
 30. august 1944: Slobodný slovenský vysielač Banská Bystrica sa ohlásil s povstaleckými výzvami. Pracoval do 27. októbra 1944. 
 16. apríl 1945: Obnovené vysielanie Slovenského rozhlasu z Košíc.
 17. jún 1945: Obnovené vysielanie z Bratislavy.

 1946 – 1989 
 28. apríl 1948: Prijatý zákon o Česko-slovenskom rozhlase. 
 20. jún 1948: Vysiela sa spravodajsko-publicistický magazín Rozhlasové noviny.
 12. marec 1950: Vznikol Česko-slovenský okruh „M", základ budúceho celoštátneho programu Československo. 
 1. január 1952: Zriadený jednotný celoslovenský program Bratislava.
 1. august 1955: Začalo sa vysielanie rozhlasu po drôte. Zaniklo koncom deväťdesiatych rokov.
 5. september 1957: Otvorenie vysielania krajového štúdia v Banskej Bystrici.
 14. apríl 1962: Vysiela sa motoristická relácia Pozor, zákruta!
 19. november 1962: Vznikol celoštátny okruh Československo II s reláciami pre náročného poslucháča, predchodca III. programu a okruhu Devín.
 3. január 1966: Vysiela sa Dobré ráno, po dlhom čase opäť relácia s priamymi vstupmi občanov.
 8. január 1966: Vysiela sa košická zábavná relácia Maratón.
 21. august 1968: Pri zásahu vojsk Varšavskej zmluvy boli obsadené rozhlasové strediská na Slovensku a zastavené vysielanie. V nasledujúcich dňoch sa pokračovalo vo vysielaní z utajovaných provizórnych štúdií.
 29. október 1968: Vybrané slovenské relácie celoštátneho III. programu sa bratislavským vysielačom na Kamzíku šíria stereofonicky.
 31. august 1970: Celoštátny programový okruh Československo premenovaný na Hviezda
 1. február 1972: Z Košíc a Banskej Bystrice sa vysiela stereofonicky.
 4. september 1972: Namiesto 3. programu Bratislava vytvorený programový okruh Devín.
 5. september 1977: Vznikla popoludňajšia relácia „Rádiomaják" (pôvodne Popoludnie s rozhlasom).
 27. marec 1985: Začalo sa s pravidelným vysielaním z nového rozhlasového strediska na Mýtnej ulici v Bratislave.
 4. september 1989: Združením slovenského Rádia Elán a českého Mikrofórum vznikol federálny mládežnícky programový okruh „E M“.

 1990 – 2010 
 26. február 1990: Obnovené náboženské vysielanie a vznik diskusnej relácie Nočné dialógy.
 5. marec 1990: Začala sa vysielať poludňajšia spravodajsko-publicistická relácia Radiožurnál. Neskôr pod týmto názvom aj večerné Rozhlasové noviny.
 4. marec 1991: Vzniklo Rock FM Radio, programový okruh Elán a Regina.
 18. marec 1991: V pracovných dňoch sa vysiela relácia Popoludnie s rozhlasom, z ktorej sa postupne stal popoludňajší programový blok.
 24. máj 1991: Prijatím zákona č. 255/1991 Zb. vznikol Slovenský rozhlas ako verejnoprávna rozhlasová inštitúcia pre Slovensko.
 1. január 1992: Rock FM Radio ako prvé na Slovensku vysiela 24 hodín denne.
 2. december 1992: Federálne zhromaždenie prijalo zákon č. 597/1992 Zb. o zrušení Česko-slovenského rozhlasu k 31. 12. 1992.
 1. január 1993: Slovenský rozhlas jedinou celoštátne pôsobiacou rozhlasovou inštitúciou Slovenskej republiky.
 Slovenský rozhlas sa stal členom Európskej únie vysielateľov (EBU).
 Programový okruh Slovensko 1 prešiel na 24 hodinové vysielanie
 3. máj 1999: okruhy Devín a Regina prešli na 24 hodinové vysielanie.
 28. jún 2000: Relácie Slovenského rozhlasu na internete.
 5. september 2000: Do platnosti vstúpila jednotná forma pomenovania programových okruhov: Rádio Slovensko (univerzálny), Rádio Devín (umenie a vzdelávanie), Rádio Rock FM (populárna a rocková hudba, spravodajstvo), Rádio Regina (regionálne vysielanie), Rádio Patria (vysielanie pre národnostné menšiny), Radio Slovakia International (zahraničné vysielanie), Rádio INET (internet).
 6. september 2004: Do platnosti vstúpila nová programová štruktúra. Rádio Slovensko sa z univerzálneho zmenil na spravodajsko-publicistický okruh.
 3. november 2004: Programový okruh Rádio Rock FM premenovaný na Rádio_FM.
 1. jún 2005: Programová dokumentácia sa spracováva v elektronickej podobe.
 15. júl 2009: Spustenie vysielania okruhov Rádio Litera a Rádio Klasika.
 2. september 2010: Spustenie vysielania okruhu Rádio Junior pre deti a mládež. 

 2011 – súčasnosť 
 1. január 2011: Slovenský rozhlas sa stáva súčasťou Rozhlasu a televízie Slovenska, čím končí éra samostatného SRo.
 22. december 2011: Všetky okruhy sa vysielajú v 3. multiplexe DVB-T
 6. február 2012: Rádio Slovensko prešlo na 24-hodinové moderované vysielanie
 15. december 2015: zahájené vysielanie digitálneho rozhlasu z vysielača Kamzík (Rádio Slovensko, Rádio Devín, Rádio_FM a Rádio Junior)
 1. február 2016: Rádio Klasika nahradil nový okruh Rádio Pyramída
 4. máj 2016: Rozhlasové okruhy boli vyradené z vysielania DVB-T
 2019: Spolu s prechodom na DVB-T2 boli rozhlasové okruhy zaradené do 1. multiplexu
 2024: Zmena názvu na STVR (Slovenská televízia a rozhlas)
 28. februára 2025 bolo ukončené vysielanie Rádia Pyramída 

 Riaditelia Slovenského rozhlasu a vedúci činitelia 
1926 - 1938 Radiojournal, spol. s r. o. 1923 - 1938Ladislav Šourek, predseda jednateľského zboru a riaditeľ rozhlasuOdbočky na SlovenskuRadiojournal1926 - 1937Ladislav Moyš, riaditeľ odbočky v Bratislave1927 - 1929Vojtěch Měrka (tiež Vojtech Mierka) externý vedúci košickej odbočky1929 - 1938Bedřich Holeček, riaditeľ odbočky v Košiciach1937 - 1938Miloš Ruppeldt, riaditeľ odbočky v Bratislave1938 - 1939 Česko-slovenský rozhlas, spol. s r. o. 1938 - 1939Ladislav Šourek, predseda jednateľského zboru a riaditeľOdbočky na Slovensku1938 - 1939Miloš Ruppeldt, riaditeľ odbočky v Bratislave1939Anton Prídavok, správca odbočky v Prešove1939 - 1948 Slovenský rozhlas, spol. s r. o. 1939 - 1941Ján Novák, predseda Jednateľského zboru1941 - 1945Tido J. Gašpar, predseda Jednateľského zboru1945Július Horváth, predseda Splnomocnenej komisie pre správu rozhlasu na Slovensku1945 - 1947Zoltán Ruttkay Dauko, predseda Zboru národných správcov1947 - 1948Ján Balaďa, predseda Jednateľského zboru1939Miloš Ruppeldt, riaditeľ1939 - 1945Emil Rusko, riaditeľ1945 - 1947Ján Bálinth, hlavný riaditeľ1947 - 1948Dobroslav Chrobák, hlavný riaditeľ1948 - 1991 Československý rozhlas 1948 - 1953Miroslav Burian, predseda Dočasného správneho zboru Československého rozhlasu1953 - 1954Václav Kopecký, predseda Československého rozhlasového výboru1954 - 1957rozhlas priamo podliehal Ministerstvu školstva a kultúry1957 - 1959František Nečásek, predseda Československého výboru pre rozhlas a televíziu1945 - 1948Bohuslav Laštovička, generálny riaditeľ1948 - 1952Kazimír Stahl, generálny riaditeľ1953 - 1954Jozef Vrabec, generálny riaditeľ1954 - 1957František Nečásek, ústredný riaditeľ Čs. rozhlasu a Čs. televízie1958 - 1959Jaromír Hřebík, ústredný riaditeľ Čs. rozhlasu1959 - 1967Karel Hoffmann, ústredný riaditeľ Čs. rozhlasu1967 - 1968Miloš Marko, ústredný riaditeľ Čs. rozhlasu1968Zdeněk Hejzlar, ústredný riaditeľ Čs. rozhlasu1968 - 1969Odon Závodný, vládny splnomocnenec, v 1969 ústredný riaditeľ1969 - 1970Bohuslav Chňoupek, ústredný riaditeľ1970 - 1989Ján Riško, ústredný riaditeľ1989Karel Kvapil, ústredný riaditeľ1989 - 1990Karel Starý. ústredný riaditeľ1990 - 1991František Pavlíček, ústredný riaditeľ1991Richard Seemann, ústredný riaditeľ1991 - 1992Peter Duhan, ústredný riaditeľ Československý rozhlas na Slovensku 1952 - 1953Ondrej Klokoč, predseda Slovenského rozhlasového výboru1953 - 1954Ctibor Kováč, predseda Slovenského rozhlasového výboru1954Ctibor Kováč, predseda Slovenskej oblastnej správy Čs. rozhlasu1954 - 1958rozhlas na Slovensku priamo podliehal Povereníctvu školstva a kultúry1958 - 1959Jozef Vrabec, predseda Slovenského výboru pre rozhlas a televíziu1948 - 1951Dobroslav Chrobák, hlavný riaditeľ1951 - 1952Jozef Vrabec, hlavný riaditeľ1952 - 1954Ján Bálinth, poverený vedením rozhlasu na Slovensku1954 - 1955Ctibor Kováč, oblastný riaditeľ1955 - 1959Jozef Vrabec, oblastný riaditeľ1959 - 1964Ján Riečan, oblastný riaditeľ1964 - 1967Miloš Marko, oblastný riaditeľ1967 - 1970Andrej Sarvaš, oblastný riaditeľ1970 - 1973Miloš Marko, riaditeľ Československého rozhlasu na Slovensku1973 - 1979Pavol Kováč, riaditeľ Československého rozhlasu na Slovensku1979 - 1989Štefan Bachár, riaditeľ Československého rozhlasu na Slovensku1989 - 1990Vasiľ Bejda, riaditeľ Československého rozhlasu na Slovensku1990Viliam Roth, riaditeľ Československého rozhlasu na Slovensku1990 - 1991Vladimír Štefko, riaditeľ Československého rozhlasu na Slovensku od 1991 Slovenský rozhlas 1991 - 1994Vladimír Štefko, ústredný riaditeľ1994 - 1997Ján Tužinský, ústredný riaditeľ1997 - 2005Jaroslav Rezník, ústredný, od 2003 generálny riaditeľod 2006 - 2010Miloslava Zemková, generálna riaditeľka

 Referencie 

 Pozri aj 
 Budova Slovenského rozhlasu

 Slovenský rozhlas - www.rtvs.sk


Kategória:Rozhlas a televízia Slovenska
Kategória:Rozhlas na Slovensku
Kategória:Verejnoprávne média na Slovensku